Tot Moscòu repetie es paraules deth prince Dolgurukov: “Autanti viatges vie eth cantre ena hònt, que fin finau se trinque”; e atau se solatjauen dera derrota damb eth rebrembe des victòries d‟antan; se repetie damb Rastopchin qu‟as soldats francesi s‟auie d‟excitar-les ena batalha damb frases grandiloquentes; as alemans, convencer-les damb arguments racionaus de qué ei mès perilhós húger qu‟auançar, tant qu‟ath soldat rus non cau senon contier-lo e demanar-li que vage mès a plaser.